
Eessõna. 

Ajaloo  käik  on  meie  väikearvulise  rahva  teiste  suure- 
mate, võeraste  hõimude  vahele  määranud.  Niisugusel 
korral  on  harilik,  et  rahva  keeles  naabrikeelte  mõjul  enam 
ehk  vähem  suured  muudatused  sünnivad,  et  keel  nii 
mõndagi  oma  algupärasest  iseloomust  kaotab  ja  teatavaid 
uusi  sugemeid  ning  võerast  laadi  omandab.  Iseäranis 
sünnib  see  murrangu  aegadel,  nagu  praegu  meili£.festis, 
ja  eriti  nooresoo  ning  haritud  kihi  juures  —  meil  pea- 
asjalikult hiljuti  veel  võeraskeelse  hariduse  mõjul.  See- 
sugused muudatused  on  iga  keele  elus  loomulikud  ja 
paratamatad,  kuid  on  ka  igati  mõistetav  ning  loomulik, 
kui  teatavatel  aegadel  niisuguse  võera  mõju  kui  pahe 
yastu  võideldakse,  lihtsa  enesekaitse  ja  olemise  eest 
võitluse  mõttes.  Iseäranis  märgatav  on  selleks  tung 
seesugusel  rahvuslise  tunde  tõusul  ja  iseseisvusele  jõud- 
mise silmapilgul,  nagu  nüüd  Eestis.  Tuntakse  suuremat 
huvi  oma  emakeele  vastu  ja  tahetakse  seda  ka  õigesti 
kõneleda.  Ja  missugune  oleks  lõpuks  see  õigesti 
kõnelemine  ?  Kas  ehk  see  viis,  mida  eestlane  mõne- 
saja   aasta    eest    kõnes   tarvitas    (mis    siis  ehk    teatavat 


tagasiminekut  nõuaks),  või  see,  kuidas  mõned  vanakesed 
kusagil  metsakülas  kõnelevad,  või  ehk  lõpuks  keelepruuk' 
mis  rahva  kõrgemates  kihtides  maksev?  Mõistagi,  et 
kõigist  neist  kolmest  meie  juures  juttugi  olla  ei  või  : 
viimane  on  mõeduardev  üksnes  suurtel  ja  vanadel  kul- 
tuurrahvastel, meil  on  aga  haritlaste  keel  kõige  enam 
«rikutud "  ;  esimesed  kaks  oleksid  aga  liiga  meelekuju- 
tuslised  ja  tervele  mõistusele  võerad  *).  Meil  oleks 
ainus  õigekeelsuse  ja  õigesti  hääldamise 
norm:  keskmiste  rahvakihtide  enamuse 
suus  kõnele  ta  V  ühiskeel,  mida  me  siiski  üle  terve 
Eestimaa  pinna  foneetiliselt  enam  vähem  ühtlasena  kuuleme 
kohaliste  murrete  kõrval  keskealise  ja  noorema  rahvapõlve 
suus,  niihästi  linnas  kui  ka  maal,  keel,  millel  küll  lin- 
nas ja  maal  igal  pool  teatavad  kohalise  murd»  ja  vahel 
isegi  v»õera  mõju  jooned  ei  puudu,  kuid  mis  siiski  tera- 
vamatest murdeomadustest  ning  suurematest  võerasmõ- 
judest  vaba  on,  keel,  millega  me  üle  terve  kodumaa 
võime  esineda  ilma  suuremat  arusaamatust,  võerastust 
ega  pilget  kohalise  rahva  seas  äratamata.  Omas  iga- 
päevases, koduses  elus  võime  muidugi  ka  murdelisemat 
emakeelt  kõneleda  —  see  polegi  nii  suur  kuritegu  — , 
kuid  see  ühiskeel  saagu  meil  keeleks,  millega  koolis, 
kõnetoolis,  näitelaval,  kohtus,  kantslis  jne.  esinetakse, 
ühesõnaga  seal,  kus  meil  tegemist  on  inimestega  mit- 
mest   kodumaa    nurgast  ja  kus  tarvidus  on,  et  kõnelejat 


*)  isikliku  ilumaitse  ja  ilutunde  kriteeriumi  kui    meelevald- 
set ja  dilletantlist  ei  või  mõistagi  tõsiselt  kõne  alla  võtta. 


täpipealt  mõistetaks.     Seda    ei    nõua    meilt   mitte  mingi 

küsitav  ^ga  vaieldav  ilutunne,  vaid  otstarbekohasus. 
Tõsi    küll,    see    ühiskeel    on    meil    veel    võrdlemisi 

ühtluseta  ja    umbmäärane,    kuid    enam    vähem    kindlalt 

on  ta  kahtlemata  ikkagi  olemas. 

Selle  ühiskeele  hääldamist  on  püütud  käesolevas 
ülevaates  nõnda  erapooletult  ja  asjaliselt  kui  võimalik 
kirjeldada.  Aine  on  muidugi  täbar  ja  hell.  Igas  kü- 
simuses võib  lugejal  ja  arvustajal  oma  kodumurde  ja 
oma  kõrvakuulmise  põhjal  lahkuminev  arvamine  olla, 
kuid  seda  kuuleme  harilikult  ka  vanemate  kultuurrah- 
vaste, enam  kujunenud  ning  kivinenud  ühiskeelte  kohta. 
Käesolev  kirjutus  —  tegeliste  tarvete  kohaselt  muudetud 
kokkuvõte  pikemast,  veel  käsikirjas  olevast  Eesti  keele 
foneetikast  —  on  muidugi  ainult  teatavaks  katseks  selles 
vallas  kindlust  ja  selgust  mõningatele  põhiküsimustele 
anda,  mis  igapäevases  elus  tekkida  võiksid. 

Loen  siin  kohal  meeldivaks  kohuseks  tänuga  meelde 
tuletada]  oma  õpetajat  prof.  L.  Kettuneni,  kes  nii  mõnegi 
küsimuse  lahendamist  ses  töös  oma  lahke  nõuga  on 
hõlbustanud.  A.  S. 

Tartus,  paastukuu  3-ndal,  a.   1920. 


Häälikute  akustikast. 

Kui  miski  füüsiline  keha  (viiuli  keel,  piitsa  piuk) 
teatava  kiirusega  õhus  liigub,  väriseb,  sünnivad  ünnbrit- 
sevas  õhus  õhulained,  nais  inimese  kõrvaelundid 
(kõrvatrummi  jne.)  värisema  paneved.  Niiviisi  värinate 
abir  tekitatud  äritus  antakse  sellekohaste  erkude  ehk 
närvide  kaudu  peaajusse,  mille  tagajärjel  meie  teadvu- 
ses kujuneb  kõla  tunne. 

Kui  õhus  liikuv  keha  ühe  seekundi  jpoksul  teeb 
vähem  kui  16  värinat,  või  kui  värinad  perioodilised  ei 
ole,  s.  o.  nende  vaheajad  ei  ole  mitte  ühepikkused,  siis 
nimetame  saadud  kõla  kahinaks  ehk  müraks  (©eniufd), 
briiit,  ujyM-b\  Kui  aga  värinate  arv  ühe  seekundi 
jooksul  on  üle  16-ne  ja  kui  nad  on  perioodilised  (s.  o. 
ühepikkuste  vaheaegadega),  siis  on  meil  tegu  heliga 
(ilon,   son). 

Neid  kõlasid,  mida  inimese  kõneelundid  tekitavad, 
nimetame  häälikuteks  (ÖQUte,  seyKH).  Kõne  seisab 
koos  häälikutest.     Häälikuteks   võivad    olla    puhtad    ka- 


jne,  ehk 
n,  a,  0, 


hinad,  näit.   k,    p,    t;     (Eesti)  g,    b,    d, 
jälle  kahina  ja  heli  ühendused,  näit.    1,    r, 
Õ,  ä,  i  jne.  *} 

Teadust,  mille  aineks  on  kõnehäälikute  suniwamise 
uurimine  ja  kirjeldamine,  nimetatakse  foneetikak 

Jga  häälikut    võidakse  iseloomustada    tema    n  evi  a 
omaduse  järele : 

häälikute    kõla    (ehk    hääle)  tegevus    (jõud, 

[intensiviteet ) 
„  „        vältus    (kvantiteet) 

„  „         häälemünt    (artikulatsiooni 

[tämbr,  ^'(angfarbe) 
„         kõrgus     (musikaalne      toon, 

[tonaliteet). 


1. 

2. 
3. 

4. 


Hääliku  kõla  tUgevus  oleneb  kõneelundite  värinate 
ulatuse  laiusest  (amplituudist).  Sellest  oleneb  hääliku 
rõhk,  ja  me  võime  otsustada,  kas  on  häälik  rõhuline 
või    rõhuta. 

Hääliku  kõla  vältus  oleneb  kõneelundi  (häälepaelte, 
keele  jne.)  värisemise  kestvusest.  Vältuse  järele  võime 
Eesti  keeles  eraldada  lühikesi,  poolpikki  ja  pikki  täis-  ning 
kaashäälikuid  ja  ülipikki  täishäälikuid.  Vältuse  eri  ast- 
meid  nimetatakse  väldeteks. 

Hääliku  häälemünt  (häälevärv)  oleneb  kõneelundi 
tekitatud  õhuvarinate  kujust.       Häälemünt    annab    igale 


*)  Eelmisi  nimetatakse  helita,  järgnevaid  aga  heliseva- 
teks häälikuteks. 

häälikule  tema  isikliku  värvi,  ja  selle  järele  võime  me 
näit.  inimese  häält  eralda  viiuli  või  oreli  häälest,  vokaali 
a-d  lahutada  i-st  või  Õ-st  jne. 

Hääliku  kõrgus  oleneb  õhuvärinate  rohkusest  ühe 
seekundi  jooksul,  seega  siis  kõneelundi  (nim.  hääle- 
paelte) värisemise*  kiirusest :  mida  kiiremalt  kõneelund 
väriseb,  seda  kõrgem  on  saadud  häälik,  kuna  aeg- 
lane värisemine  toob  kuuldavale  madalama  kõrgusega 
hääliku. 


11 


Kõneelundite  ehitusest  ja  nende 
tegevusest. 

Häälikute  sünnitamisel  tõotavad  järgmised  kõneelun- 
did :  (v.  kujund  2j  Kops,  mille  koondumisel  seal  sees 
olev  õhk  h  i  n  g  e  kõ  - 
r  i  s  s  e  ja  sealt  edasi 
voolab.  Hingekõri  üle- 
mises osas  aseneb 
kõhr-luudest  koossei- 
sev  kõrisõlm,  mida 
pealtpoolt  suluvad  kaks 
kõruvti  asenevat  naha- 
kilet,    n.    n.    h  ä  ä  1  e  - 

paelad  (v.  kujund  1).  Häälepaelte  vahel  olevat  pilu 
nimetatakse  häälepiluks  (RIMA  GLOTTIDIS,  glotte, 
Stimmri^e).  Hingekõri  kaudu  väljavoolav  õhk  tungib 
läbi  selle  kitsa  pilu  ja  paneb  niiviisi  häälepaelad  väri- 
sema: sünnib  heli  (vrd.  lehepilliga !).  Kui  aga  hääle- 
paelad lõdvad  on,  tekitab  läbi  avara  häälepilu  tungiv 
õhuvool  häälepaelte    värinaga    kahinaid,    näit.  ohka- 


Hääiepaelad  HaAlepilu 

Kujufld  1.  / 

Kõrisõlm — 


Kujund  2. 

misel,  puhumisel.  Edasi  tungib  õhuvool  kõri  kaanest 
mööda,  mis  pehme  lihakse  lakana  neelamise  ajal  hinge- 
kõri  kinni  sulub,  kurku,  kust  ta  edasi  voolab  kas 
suukoopasse  (siis  tõuseb  kurgupuri  ehk  pehme 
suulagi  c — d  üles  ja  sulub  ninakoopa)  või  ninakoo- 
passe  (siis  langeb  kurgupuri  üsna  alla  ja  suiub  suu- 
koopa).  Kurgupurje  äärmist  otsakest,  mis  suukoopa  ja 
kurgu  vahel,  keele  tagaselja  kohal  ripub,  nimetakse 
kurgunibuks,  mille  väristamisega  prantslased  r-i 
hääldavad.  Suukoopast  juhitakse  õhuvool  välja  läbi 
suuavause,  ninakoopast  aga  läbi  sõõrmete. 

Suukoopas  ja  selle  avausel  tuleb  järgmiste,  hääli- 
kute hääldamisel  ülitähtsate  elundite  peale  tähelepanu 
Juhtida:    k  e  e  1   ja    h  u  u  1  e  d. 

Õhuvoolu  tungimise  juures  läbi  suukoopa  võib  keel 
seal  mitmesuguses  sihis  liikuda,  seega  suukoopa 
kui  kajaruumi  (resonaatori)  kuju  muuta.  Häälepilu 
avaralt  lahtiolu  ja  häälepaelte  mittevärisemise  puhul 
võib  keel  1)  kas  ülemiste  hammaste  (a),  nende  koha^ 
kühmu  kujuliselt  olevate  alveoolide  (ab),  neile  järgnevate 
kõva  suulae  (bc)  või  pehme  suulae  ehk  kur- 
gupurjega  (cd)  tihedalt  kokkupuutuTiisel  suus  täie- 
likku sulgu  (kinniolu,  tõkei,)  sünnitada,  näit. 
t,  d;  k,  hääldamisel,  —  või  jälle  2)  neidsamu  elundisi 
kergelt  puudutades  osalist  sulgu  ehk  takistust  sünnitada, 
näit.  S,  š,  h  (sõnades  ihkan,  tehtud)  hääldamisel. 
Kui  aga  häälepaelad  värisevad  ja  seega  heli 
sünnitavad,  võib  keel:  1)  suukoopas  sulgu  tekitades  ja 
keeleoisa  või  külgi  väristades,    helile  kaasaskäivat  kahi- 

nat  soetada,  näit.  r,  1  Vene  6,  fl,  r,  3  hääldami- 
sel, või  2)  ainult  suukoopa  kui  kajaruumi  kuju  muutes 
(sulgu  ega  takistust  aga  sünnitamata)  kõrisõlmes  sündi- 
nud heli  häälemünti  muuta,  näit.  3.,  Õ,  i  j.  t.  vokaalide 
hääldamisel.  Täieliku  sulu  sünnitab  keel  ka  siis,  kui 
õhuvool  läbi  ninakoopa  välja  pääseb,  näit.  n-i  hääldamisel. 
Huulte  tegevus  on  kahesugune:  1)  nad  võivad 
a)  teine  teisega  kokkupuutumisel  täielikku  sulgu  sün- 
nitada, näit  p,  b,  m-i  hääldamisel,  b)  ümmarduda. 
s.  0.  ümmargust  avaust  kujundada,  ja  sealjuures  pisut 
ettepoole  liikuda  (o,  U,  Ö,  Ü),  vrd.  huuli  kuj.  7,  8, 
11,  12  ja  ja  kuj.  4,  5,  6,  6,  10;  2)  alumine  huul  võib 
vastu  ülemisi  hambaid  puutudes  (osalist)  takistust  ehk 
(täielikku)  sulgu  sünnitada    (v,    f). 

Eesti  keele  häälikud. 

Vokaalid. 

Täishäälikuteks  ehk  vokaalideks  nimetatakse  neid 
häälikuid,  mille  artikuleerimisel  keel,  huuled  ega  kurgu- 
puri  suukoopas  takistust  mitte  ei  sünnita,  vaid,  teatavaid 
liigutusi  tehes  (seega  suukoopa  kui  kajaruumi  kuju  muu- 
tes), liäälepaelte  värisemisega  kõrisõlmes  juba  sündinud 
heli  ainult  muudavad,    modifitseerivad. 

Vokaalidest  on  Eesti  keeles  järgmised  peatüüpused : 
a,  ä,  0,  õ,  ö,  e,  u,  ü   ja  i. 

Vokaalide  hääldamisel  liigub  keel  kahes  sihis: 
1)  rõhtjoone  sihis  (s.  o.  horisontaalselt)  kas  ette  või 
tahapoole,  2)  püstjoone  sihis  (vertikaalselt)  kas  üles  või 
alla.  Mõlemad  liigutused  on  harilikult  niiviisi  ühendatud, 
et  keel  nihkub  samal  ajal  ette  ja  ülespoole,  taha  ja  alla- 
poole (s.  o.  diagonaalselt)  jne.  Selle  järele,  missugu- 
sesse paika  suukoopas  keel  astikuleerimise  ajal  on  nih- 
kunud, võime  eraldada  vokaalides  järgmisi  liikisid: 

a)  kõrged     esivokaalid     (keel     on    nihkunud 
ette  ja  ülespoole) :    i,    Ü, 

b)  keskkõrged    esivokaalid:      6,    Ö, 


16 


c)  madal    esivokaal:    ä, 

d)  kõrge    tagavokaal:      U, 

e)  keskkõrged    tagavokaalid:  Õ,   0, 

f)  madal  tagavokaal:  a. 

Vokaalide  hääldamispaigad  suukoopas  aseneksid  järg- 
mises vahekorras  : 

Kõva  suulagi     Pehme  suulagi 
/ 


LI 


"O  cd 
~B  E 
X   X 


0       0 


U 

o 


Kurk 


Huuled  liiguvad 
vokaalide  artikuleerimisel 
kahes  sihis  :  1),  püstjoo- 
nes teine  teisele  liginedes 
(ja  teine  teisest  kaugene- 
des), sealjuures  suuremat 
ehk  vähemat  pilu  kujunda- 
des, näit.  i,  e,  õ,  ä,  a 
hääldamisel,  (vrd.  kuj.  4 
ja  9),  2)  rõhtjoones  ette- 
poole õienedes,  ühes  sel- 
lega suuremat  või  vähe- 
mat ü  m  m  aru  st  kujunda- 
des :  0,  Ö,  U^  Ü  (vrd. 
kuj.  7,    8,    11,    ja    12   ja 


Kuj.  4. 

kuj.  4,  5,  6,  9,  10).  Esimesi  (i,  e,  Õ,  ä,  a)  nime- 
tatakse labialiseerimata  ehk  huulestamata  vokaali- 
deks,-teisi  (O,  Ö,  U,  Ü)  aga  labialiseeritud  ehk 
huulestatud  vokaalideks. 

Vastandina  mõnele  võeraskeelele  ei  võta  Eesti  keele 
artikuleerimisest  suunurgad    mitte  osa. 

Keele  ja  huulte  liigutusi  koos  silmas  pidades  saame 
järgmised  täishäälikute  salgad  : 

1.  labialiseerimata  esivokaalid :    i,    6,    ä, 

2.  labialiseeritud  esivokaalid :  Ö,    Ü, 

3.  labialiseerimata  tagavokaalid  :       a,      Õ     (viimane 
õieti   1.  keskvokaal), 

4.  labialiseeritud    tagavokalid  :   0,    U. 

1.     i,  e,  ä. 

Keele  artikulatsioon    sunnib    suu  esiosas.     Huuled 
ei  õiene  ettepoole  ega  ei  ümmardu  mitte. 

Vokaal  1  hääldamisel  on  huulte  pilu  õige  pikk  ja 
kitsas.  Keele  küljed  puudutavad  ülemisi  purihambaid, 
keeleots  aga  puudutab  alumiste jsesthammaste ülemist  serva 
(v.  kuj.  4.)  Eesti  1  on  kõrgem  neis  sõnades,  kus  ka 
teises  silbis  i  on,  näit.  minija,  kivi,  pidime.  Vas- 
tasel korral  on  ta  aga  vähem  terav,  s.  o.  la- 
medam, madalamalt  hääldatav,  enam  G-le  lähenev : 
mina,  kiva,  pidas,  kihutab.  Kirjakeeles  tuleb  hoida 
murdelise  hääldamise  eest,  kus  vahest  peaaegu  i=^e, 
näit.  menul  'minul',  esa  'isa',  mes  'mis',  seik 
'silk',      leha     'üha',      ermus     'hirmus'     jne.         Samati 


II 


-ei  pea  1-d  mitte  liiga  suu  tagaosas,  vene  U  sarnaselt 
hääldatama:  SÜS,  niitma  (miitte  :  sjiis^^cHs-b,  njiitma). 
Vokaal  e  hääldamisel  langeb  keel  pisut  alla  ja  nih- 
kub karvakese  tahapoole,  nii  et  keeleots  alumiste  eest- 
hammaste  keskkohta  puudutab  (kuj.  5).    Huulte  pilu  laie- 


Kujund  5. 


Kujund  6. 


neb  vähekese.  —  Lõuna- Eesti  keelealalt  pärit  olevatel 
tuleb  hoida  ülipikka  (Ill-nda  välte)  CC-d  hääldamast 
ii  na  ehk  sellele  ligidaselt.  Nii  siis:  keel,  keegi,  tee- 
nis    (mitte  :   kiil,   kiigi,  tiinis). 

Vokaal  ä  (kuj.  6)  hääldamisel  on  keel  täiesti  ma- 
dalas, suukoopa  põhjas,  ja  keeleots  vastu  alumisi  ige- 
meid, teiste  sõnadega  :  keel  liigub  oma  harilikust  puhke- 
asemest  õige  pisut  ette  ja  ülespoole.    Tuleb  tähele  panna, 


2* 

et  Eesti  ä  artikuleerimisel  on  huultepilu  õige  lai,  avar, 
ja  seega  ei  lähene  ä  kõlaliselt  mitte  nõnda  C-le  nagu 
näit.  saksa  keeles  ja  ka  Taare-  ning  Hiiumaal : 
käsi,   täht,    väänab  (mitte:  kesi,  teht,  veenab). 

Märkus  1.  Kirjakeeles  on  i-lised  (mitte  C-lised) 
kõik  -line,  -mine,   -vii,  -ti,  -tis,  -sti,  -rtiini, 

(nim.   -ei,      -er:)     -li     ja    -ri     lõpulised    sõnad: 

alumine,  äkiline,  suiline  jne.  (Erandid:  esi- 
mene, inimene);  ärevil,  kohevil,  põnevil, 
'irevil.  (Erandid:  valvel,  ärkvel,  liikvel,  kus 
-vel    järgneb    konsonandile):      põigiti,      serviti, 

ometi,  hiljuti;  tõmmatis,  lõpetis,  peletis; 
pahasti,  kõvasti;  halvemini,  rutemini;  (pain- 
dumata tüved)  koplis,  värvlid,  hasplid,  teend- 

rid,  tohtrid  jne.  (Erandiks  on  painduvad;  kandled 
j.t.)  Mitte:  alumene,  suilene,  ärevel,  põigite, 
lõpete?,   pahaste,   halvemine,   koples,  teendred  *). 

Märkus  2.  Kui  sõna  esimeses  silbis  on  ä,  teine 
silp  aga  -ne  line,  siis  näikse  sagedamini  ni- 
metatud ed  hääldatavat  ä  na  :  vähe  =  vähä. 
(löödi)    pähe  =r   pähä,   läheb   =  lähäb  jne 

Märkus  3.    Kirjakeeies  hääldatakse  hariükultesimese 

silbi    ä-d   lühidah  sõnades :    (h)ävitama,    mä- 
letama,  mäletsema,   lina    västrik    (harvem ; 
häävitama,   määlelab  j.n.e.j 
Märkus  4.     Kirjakeeles:    väike,    käima    (mitte: 
veike.   keima). 

*)  Hääldamised  :    pahaste,  koledaste,  tõeste;  teendred, 
numbred    näivad  ühiskeel  s  siiski   harilikumad  olevat. 

Märkus  5.  -er  lõpulistes  uuemates  laensõnades, 
näit.  number,  kamber,  haamer,  teender, 
meister,  tünder,  toober,  lööper,  kärner, 
paater,  kohver,  köster  jne.,  sameti  ka  sõnas 
tikerberi  ning  eesti  sõnas  Ümber  hääldatakse 
r-i  eel  olevat  lühikest  C-d  harilikult  ä- na,  nii 
siis  :  numbär,  aamär,  teendär,  tündär,  kärnär,  ti- 
kerbäri,  ümbär  jne.  (Kuid:  aher,  ader,  põ- 
der, kõver,  nukker,  lähker  jne.) 

2.     ü,  ö. 

Keele   artikulatsioon    sünnib   suu   esiosas.     Huuled 
olenevad  ettepoole  ja  ümmarduvad. 

Vokaal  Ü  artikuleerimisel  sünnitavad  huuled  õige 
väikese  ümmar-avause,  ja  olenevad  kaunis  energiliselt 
ettepoole  (siiski  mitte  niivõrd  kui  saksa  keeles),  ise- 
äranis pika  ÜÜ  hääldamisel  (v.  kuj.  7).  0  artikuleeri- 
misel on  huulte  ümmarus  natuke  suurem,  kuid  õiene- 
jnine  nõrgem  (v.  kuj.  8).  Mõlemal  puhul  aseneb  keel 
enam  tagapool  kui  1  ja  e  hääldamisel,  kuid  puudutab 
siiski  otsaga  hambaid.  Lühikene  O  on  eesti  keeles 
palju  madalam   ja  tagapoolsem   kui   pikk  OO,  vrd.    köha, 

tönts,  köst  ja  köök,  tööle,  löövad. 

Märkus  1.  Pikka  ÜÜ-d  hääldatakse  peaegu  kõigis 
Põhja-Eesti  murretes  ja  selle  mõjul  ka  ühis-  ning 
•  kirjakeeles  Ul-na :  püidma,  süidi,  küinal,  rüi- 
pas  (kirjutatakse    aga:    püüdma,  SÜÜdi  jne.). 

Kujund  7. 


Kujund  8. 


Kujund  9. 


Kujund   10. 

Märkus  2.  Kirjakeeles  hääldatakse  :  püha,  lühike, 
Üheksa    (mõnes  murdes  :    pöha,   lõhike,  öheksa) 

3.     a,  õ. 

Keele   artikulatsioon   sünnib    suu  keskosas  ehk   pi- 
sut tagapool     Huuled   ei   õiene   ettepoole   ega    ei 
ümmardu  mitte 

Vokaal  a  hääldamisel  on  keel  ä  artikuleerimise 
seisust  pisut  tagapool  ja  keele  selg  kerkib  vähe  üies. 
Suu  on  rohkem  avatud  (huulte  pilu  laiem)  kui  C  ja  ä 
hääldamisel  fkuj.   9). 

Et  eestr  Od  (kuj.  10)  hääldada,  tuleb  keelt  suu- 
koopas  C  seisukohast  märksa  tahapoole  ja  ka  pisut  alla- 
poole tõmmata  (ehk:  ä  hääldamise  paigast  pisut  üles 
ja  tahapoole).  Huulte  avaus  jääb  sama  suureks 
kui  C-l  (seega  siis  vähem  kui  ä-l  ja  B-l).  Suunurgad 
ei  liigu  mitte  tahapoole.  O  õige  artikuleerimine  teeb 
raskusi  Saare-  ja  Hiiumaalt  pärit  olevatele  ja  ka  mõne- 
dele linnaelanikkudele,  kes  võeraskeelte  mõju  alused : 
hääldavad    O    asemel    avara   Ö    (nagu  sõnas  SÖrkima). 

Märkus  1.  Kirjakeeles  hääldatakse  (ja  kirjutatakse) : 
lõikama,    kõik   (mitte:  leikama,    keik). 

Märkus  2.  Sõnu  võõrad  =  võerad,  mõõt  = 
mõet,  mõõgad  =  mõegad,  hõõruma  =  hõe- 
ruma,     rõõm  =  rõem,    põõsas  =  põesas, 

mille   kirjaviis  OO  ja   06    vahel    kõigub/  (viimane 
haruldasem.),    hääldatakse    kaugelt  suuremas  osas 

eesti    murretest  ÕG-ga,    mis    sellepärast    ka  ühis- 
ning  kirjakeele  hääldamises  harilikum  on. 

Märkus  3  Kirjakeeles  hääldatakse  harilikult  lühi- 
I  kese  a-ga  sõnad :  avaldama,  avama,  karikas, 
lamama,  ravitsema,  sarikad,  valima,  varit- 
sema (mitte  :  aavaldama,  saarikad  jne.). 

Märkus  4.  Ja-  algulistes  sõnades  jada,  jagele- 
ma, jagama,  jagu,  jakk,  jaksama,  jamp- 
sima,  jaurama  (jcuid:  jändama,  jätk,  jätka- 
ma —  Oigek.  Sõn.  järele)  on  ühiskeeles  kaks 
hääldamist  võistlemas  :  ja-  ning  jä-line  (iseär. 
janu,  jaksama,  jagama). 

Märkus  5.  Sõnal  näha  näib  harilikum  häälda- 
mine olevat  näha  (vokaalide  sarnanemine,  vrd. 
lehek,   20,  märk.  2). 

4.      O,   U 

Keele  artikulatsioon   sünnib   suu  tagaosas,  kõrgel. 
Huuled  õienevad  ettepoole  ja  ümmarduvad. 

Vokaal  O  (kuj.  11)  artikuleerimisel  kerkib  keel  a 
paigast  tuntavalt  kõrgemale  ja  nihkub  tahapoole,  kurgu- 
purje  sihis.  Veel  kõrgemale  kerkib  ta  i.  hääldamisel 
(kuj.  12).  Labialisatsioon  on  kaunis  nõrk  0-1,  tugevaoi 
juba  00-1,  iseäranis  energiline  aga  U-1  ja  UU-1.  —  Tu- 
leb hoida  eesti  lühikest  0-d  hääldamast  diftongina  ("O), 
nagu  see  Narva  poolsetel  eestlastel  sünnib  (mitte; 
k"oda,  vaid     koda).         ülipikka     00-d    (Ill-as    vältes) 

ei  hääldata  kirjakeeles  mitte  UU-na  (nagu  see  Lõuna 
murretes  harilik).  Niisiis:  tOOma,  look,  kool  (mitte: 
tuuma,    luuk,    kuul).     Et    Põhja-Eesti    (Tallinna    keele) 


Kujund  11. 


Kujund   12. 


murretes  on  järgsilpide  O  kas  juba  muutunud  ehk  (noo- 
remal põlvel)  muutumas  U-ks,  siis  tuleb  ka  kirjakeeles 
hääldada:  talu,  nohu,  kirjutama  (mitte:  talo,  noho. 
kirjotama). 

Märkus  1.  Sõnakujud  pole  (=  ei  ole),  pol- 
nud (=  ei  olnud),  kirjutatakse  O  ga,  kuid  hääl- 
datakse harilikult:   põle,   polnud. 

Märkus  2.  Puhta  U-ga  häältatakse  kirjakeeles  sõ- 
nad :  tuju,   ujuma,  uimane,  kujub,  muhud. 

punduma  jne.  (mitte:  tojo,   ojoma,  oemane,  ko- 

job,   mohod,  jne.,   nagu  mitmetes   murretes). 
Märkus  3.     Ju-ga  hääldatakse  kirjakeeles  :    jutili- 

ne,    jurama,    juba,    just  (mitte:    jütiline.    jüra- 

ma,  juba,  just  ega  üst). 
Märkus  4.     Oleviku  kesksõna  -nud  lõpus  ei  hääl- 
'^>      data  kiiremas  kõnetempos    U-d   mitte    (-nd      pro 

-nud) :  käind,  söönd,  sadand,  pärandand, 

sepitsend  jne. 

Lisa:  Diftongitest*). 

1.  Tugeva  astme  1  ja  U  lõpulised  diftongid  on 
ka  nõrgas  astmes  1  ja  U-lised,  näit. :  kuiv  —  kui- 
vad   (mitte:   kue\  ad),     lained  —  laine  (mitte:  laene); 

kaun  —  kaunad  (mitte:  kaonad),  laulsin —  lau- 
lab  (mitte  :  laalab)  jne. 

2.  Kui  sõnakuju  tugeva  astme  teise  silbi  algulised 
g,  b,  d,  S  nõrgas  astmes  (samati  t  sõnades  Ütelda,  kü- 
tetakse  jne.)  välja  langevad  ja  seega  1-se  ja '  Il-se 
silbi     vokaalid    diftongid    sünnitavad  :   a-u  >  aO  (vagu  : 

vaod),  i-a  >  ea  (viga:  vead),  i-u  >  eo  (siduma: 
seob),  u-a  >  oa  (tuba:  toad),  u-i  ja  u-e  >  oe 
(tugi:  toed,  lugema  :  loeb),  ä-i>äe  (käsi  :  käed), 
ü-i  ja  ü-e  >  öe  fsüsi  :   söed,  kiides:  köeb,  öelda) 

siis  võib  nende  diftongite  aO,  ea,  eO,  Oa,  06,  äe  ja 
Öe  hääldamisel,  murretes  valitseva  artikuleerimiise  üle- 
üldisema olukorra  põhjal,  järgmisi  määrusi  silmas  pidada : 

*)  Sõnas  diftongitest  on  esimene  silp  rõhuline  (mitte 
„diftõngidest"  I) 

a)  Diftongites  Oa,  Ca,  CO,  Oa,  ja  OC  hääldatakse 
e-d  (ainult  diftongi  algliikmena)  ja  0  d  (diftongi 
alg-  ning  lõpuliikmena';  kui  Q  ja  i  ning  0  ja  U 
vahelisi  häälikuid  6  ja  Ö,  näit  laÕb(  :  laguma), 
oad,  (:  uba),  read  (:  rida),  leob  ( ;  llguma). 
soeb   ( :  sugema)  jne. 

b)  Diftongitel  äC  ja  06  on  kirja-  ning  ühiskeeles 
võistlemas  kaks  hääldamist :    äe,    Öe  ja    ää,    ÖÖ. 

Nii  siis:    mäed,  käed,  söed,  köetud  ja  määd, 

kääd,  sööd,  kÖÖtud.  Viimased  (ää,  ÖÖ-lised) 
kujud  on  iseäranis  omased  kiirkõnele:  „näädsa 
(nääge),   kes  sealt  tuleb!" 

c)  Kirjakeelsed   sõnakujud  cn  :      hea,      pea,      peal, 

seal,  seadma,  seadus,    teal.      Nende  kõtval 

võistlevad  ka  kirjutusviisid  :  hää,  pää,  säädu',  kuid 
hääldatakse  enamalt  jaolt  siiski  :   ea,   pea,   seadus. 

Konsonandid. 

Konsonantideks  ehk  kaashäälikuteks  nimetatakse  see- 
suguseid häälikuid,  mille  artikuleerimisel  huuled,  keel 
või  kurgupuri  puudutavad  mingit  osa  suukoopas  ja  sün- 
nitavad seega  suukoopast  läbitungivale  õhuvoolule  kas 
osalise  takistuse  või  täieliku  sulu. 

Eelmisel,  s.  o.  osalise  takistuse  korral  on  õhuvoolule 
pääsetee  läbi  suuavause  kas  kitsendatud,  näit.  1,  r,  V, 
(f),  j,  S,  h  hääldamisel,  ehk  jälle  suukoobas  on  täiesti 
sulutud  ja  õhuvool  pääseb  selle  asemel  läbi  ninakoopa, 
näit.    n,    m    ja   ^y    (    zz:    ng    sõnas      kangas)      artikulee- 


27 


rimi?el.  Nende  n.  n.  lahtiste  konsonantide  hääldamisel 
võib  häälepaelte  helisemine  kaasas  käia  (helisevad 
kons.:  1,  r,  V,  j,  n,  m,  Jj)  või  mitte  (he  1  i ta  kaash. 
S,  h.)    Vokaalide  vahel  on  eestis   ka  h   sagedasti  helisev. 

Teisel,  s  o.  täieliku  sulu  puhul  on  õhuvoolule  pää- 
setee läbi  suu-  ning  ninakoopa  täiesti  kinni:  k,  p, 
t,    g,   b,   d. 

Nende,  n.  n.  kinniste  konsonantide  ehk  sulg- 
häälikute astikuleerimine  sünnib  täiesti  ilma  hääle- 
paelte helisemise  kaasabita.  Seega  nimetatakse  ka  k,  p. 
t;    (eesti)      g,    b,    d  d     helita    kaashäälikuteks. 

Lahtiseid  kaashäälikud  jagatakse  hääldamise 
viisi,  s.  0.  takistuse  sündimise  iseloomu  järele  veel  järg- 
mist-sse  liikidesse: 

1.  Hõerhäälikud  (spirandid,  frikatiivid)  ehk 
piluhäälikud:  V,  j,  1,  r  (helisevad);  S,  h,  (tum- 
mad). Nende  hääldamisel  pääseb  õhuvool  läbi  õige  kitsa 
alahuule  ja  ülahammaste  (v),  keele  otsa  või  külgede  ja 
ülahammaste  ning  igemete  vahelise  pilu  (j,  1,  r,  s)  v5i 
häälepaelte  pilu  (h),  sealjuures  teatavat  hõerumist  sün- 
nitades. 

2.N  i  n  a  hääl  i  kud  ehk  nasaalid  :  m  n,  ')]  (=ng). 
Nende  hääldamisel  sünnitavad  kas  a)  huuled  (m),b)  esikeel 
ja  ülaigemed  (n)või  c)  keele  selg  ja  kurgupuri  täieliku  sulu 
suukoopas,  ja  õhuvool  tungib  välja  läbi   ninaruumi. 

Artikuleerimise  paiga,  s.  o.  sulgu  või  takistust 
kujundavate  elundite  järele  jagatakse  kaashäälikuid: 
a)  H  uu  1  h  ä  ä  1  i  ku  t  e  ks  (p,  b,  m)  :  mõlemad 
huuled  sünnitavad  sulu, 

b)  hammas-huulhäälikuteks(v  [f])  :  alaham- 
bad  ja  ülahuuled  sünnitavad  takistuse, 

c)  h  a  m  nn  a  3  h  ä  ä  1  i  k  u  d  :  (t,  d,  n,  S,  1,  r) :  ta- 
kistus kujuneb  keele  esiosa  ja  ülahammaste,  või 
keele  esiosa  ja  alveoolide  vahel  (kuj.    13,    14), 


Kujund   13. 


Kujund   14. 


d)  suulae  häälikud  (k,  g,  }])',  sulg  sünnitatakse  keele 
selja  ja  kõva  suulae   või  kurgupurje  abil  (kuj.    15). 

e)  kõrisõlme  häälik  h  :  takistus  ehk  (osaline)  sulg 
kujuneb  kõrisõlmes,  häälepaelte  abil.  Konsonant  K 
eel    on    h  siiski  suulae   häälik,   näit.    kõhklema, 

kihk,  tuhk  jne. 

Tegelikud      märkused     konsonantide     hääldamise 

kohta. 

1.  K,  p  ja  t-d  hääldatakse  sõna  algul  eesti  keeles  ilma 
aspiratsioonita  (hinguseta).  Nii  siis  mitte:  khade, 
kheegi,  phalav,    thakistab,    t^eie,    jne.,     nagu    see 

saksapärasele  hääldamisele 
omane.  Samati  on  eesti 
k,  p,  t  hääldamine  vähem 
enef-giline  kui  vene,  saksa 
ja  prantsuse  keeles.  Sõna 
algul  on  nad  õige  nõrgad, 
sagedasti  k-=g-,  p-=:b-, 
t-^d-  (g,  b,  d  helita 
häälikud !),      nii      et     sõnu 

käima,   päev, tali,    kogu 

jne.  tuleks  peaaegu  hääl- 
dada :  gäima,  bäev,  dali, 
gogu  (kus  juures  g,  b, 
d  -d  ei  tule  mitte  hääl- 
dada nagu  vene  r,  6, 
Ä-d!,*). 

2.  Eesti  g,  b,  d  on  samati  helita  kaashäälikud 
nagu    k,    p,    t.        Nende     hääldamisel     ei     helise 


Kujund   15. 


*)  Märkustes  1.  ja  2.  esinevate  seaduste,  samati  ka  üleüldse 
eesti  keele  foneetika  vastu  eksivad  iseäranis  jämedalt  meie  teaat- 
rite  (Estonia,  Draama  t.,  Vanemuise)  näitlejad.  Väärkalduvusi 
on  märgata  ka  haritlaste  kõnes. 

häälepaelad  mitte  (kontrolleerida,  kätt  kõrisõlmel 
hoides :  kui  kõrisõlm  väriseb,  siis  ei  -ole  artiku- 
leeri'ud  häälik  enam  eesti  g,  b.  d,  vaid  vene 
r,  6,  ä). 

3  Ka  eesti  keelde  laenatud  võerastes  sõnades  hääl- 
datakse g,  b,  d  helita  nagu  eesti  omades  sõnades ; 
sõna  algul  on  nad  täiesti  nagu  eesti  k-,  p-,  t- 
vrd  märk.  I),  ja  seepärast  kirjutataksegi  vanemate 
rahvaomasemate  laensõnade  algule  k-,  p-,  t- : 
kubermang,'  kummi,  krahv,  kaloss,  patal- 
jon, piibel,  palsam,  patarei,  parun,  pal- 
kon,  pronks,  tessatiin  jne. 

4.  Häälik  S  on  eesti  keeles  alati,  isegi  vokaalide 
vahel  helita  nagu  g,  b,  d  gi  (nii  siis  mitte  S  = 
vene  3.'):  kased,  väsima,  varased  (mitte 
kased,   väsima,   varased  !). 

5.  iXaashääiik  I  esineb  eesti  keeles  üksnes  uue- 
mates laensõnades :  referaat,  foneetika,  gram- 

.   mofon,       telefon,      semafor,      kofeiin     jne. 
".'anemales    laensõnades    on   f-i      asemel     V,      hv 

ja  p,  näit:  variser,  väävel,  veebruar,  vos- 
vor,  vorm,  vormel,  vundament,  konverents 
asvalt,  kampver,  kampvol,  karavin,  mani- 
Vest  (ka:  m?nifestj,    vaasan,    (ka:     fasaan);    -- 

sohva,  kohvi,  tahvel,  puhver,  prohvet,  proh- 
vcssor  (ka:  professor),   paragrahv,  telegrahv, 

puhvet,  sahver,  ahv,  kahvel,  krahv,  krih- 
vel :   —   proua,  preili,  prantslane  jne. 

6.  Pikk  S  (II-s  ja  Ill-ndas  vältes)  ei  ole  eesti  keeles 
mitte  nõnda  terav  ega  energiline  kui  vene  või 
saksa  keeles.  Ennemini  võib  ta  pisut  Sch-Ie 
(Š)  ligineda.  Näit.:  vastu,  tussud,  kustub 
^^mitte  :  Bacxy.  ryccya,  Kycryo  !) 

7.  Häälik  h-d  sõna  aigul  ei  hääldata  (suure- 
mas osas  murretest  ja  selle  mõjul  siis  ka)  eesti  ühis- 
ning  kirjakeeles  mitte:   nii  siis  sõnu  hea,  haige, 

hebemed,  hõiskama,  humalad  tuleb  hääl- 
dada :  ea,  aige,  ebemed,  umalad.  Ainult  Setu, 
Võru  ning  osalt  ka  Hiiu  murretes  kuulukse  sõna 
algul    h. 

8.  Eesti  n-i  hääldamisel  puudutab  keeleots  kas 
ülahammaste  ülemist    siseserva    (esivokaalide    või 

t,  d  kõrval :  Sinine,  seened,  küna,  kandnud, 
tuntud)  ehk  ülemisi  igemeid  (tagavokaalide 
kõrval:  vana,  Õnnelik,  punane). 

9.  Sõna  lõpul,  h  ehk  S-i  järele,  võivad  r,  m,  n 
ka  helita  olla,  seega  vaevalt  kuulduda :  kohr, 
lehm,  osm,  käsn,  kõhn. 

10,  Häälikute  ühtumit  -hv-d  ei  tule  eesti  keeles 
mitte  f-na  hääldada,  nagu  seda  vahel- linnaela- 
nikkude kõnes  kuuldub.  Nii  siis  mitte:  läffad, 
raffas,  äffardama ;  koffi,  taffel,  vaid:  läh-vad,, 
rah-vas,  äh-vardama,  koh-vi,  tah-vel  jne. 

11.  Laensõnade  sõnaalgulises  ühtumis  tS-  häälda- 
takse eesti  keeles  ainult  viimast  kaashäälikut  S-i  : 

silinder,  sirkel,  sirgeldama,  seeder, 
sidrun,  sentimeeter,  sigar,  simmel, 
sebra,  sirkus,  setvert,  setverik,  sum- 
madan. 

Mõnes  uuemas  puht-raamatulises  laen- 
sõnas   püsib    siiski    tS-     (ka    kirjas) : 

tsensor,  tsentrum,  tsink,  tsüpress 
(ka  küpress)  jne. 

Rõhust. 

õhuvoolu  jõudu,  millega  me  teatud  häälikut  ehk 
häälikühtumit  (silpi)  hääldame,  nimetatakse  rõhuks. 

Silpide  artikuleerimisel  tarvitatava  õhuvoolu  jõu 
suuruse  järele  jagatakse  silbid  pearõhulisteks  (kui  jõu- 
pingutus kõige  tugevam),  kaasrÕhuHsteks  ja  rõhuta 
(kui  jõupingutus  kõige  nõrgem)  silpideks. 

Eesti  keele  kohta  maksab  üleüldine  seadus,  et  pearõhk 
(märk  ')  langeb  esimesele  silbile,  kaasrõhud  (märk  ')  aga 
Ill-dale,  V-ndale,  Vil-ndale,  seega  siis  liigarvulistele  sil- 
pidele ;  paarisarvulised  silbid  on  rõhuta:    kuningatele. 

Siiski  võib  pearõhk  vahel  ka  järgsilpidel  aseneda, 
peaasjalikult  hüüdsõnades  ja  liidetud  sõnades,   näit. 

aitäh,  aitüma,  ennäe,  tohoh,  karplauhti ;  see- 
sama, maailm,  viisteistkümmend,  arusaadav, 

tõepoolest,    üleüldine  jne.    Sagedasti    ka  sõnades: 

Õpetajanna,  lauljanna  jne. 

Vahel  võib  pearõhk  järgsilpidel,  teatavatel  suffik- 
sitel  olla  ka  loogilistel  põhjustel,  näit.:  „täna  oli 
ahi  kütmata    (kuid  eile  oli    köetud)"  jne. 

Viie-  ja  enamsilbilistes  sõnades  võib  kaasrõhk 
paarisarvulistel  (IV-ndal,  Vl-ndal,  Vlll-ndal)  sil- 
pide! aseneda,  sel  puhul  kui  Ill-as  silp  oli  muiste  lühike, 
näit.  sõnades  : 

hoolitsemistest,  karistamata,  valitsejatele  jne. 
(kuid:  hoolitsema,   karistasin,   valitsejad). 

Uuemates  ja  vähem  rahvaomastes  laensõnades 
püsib  pearõhk  harilikult  silbil,    kus  ta   alguskeeleski  on  : 

tsivilisatsioon,     kompetentsed,     relatiivne, 
mikrokosmus,  müstitsismus  jne. 

Esimesel    silbil    on  neis  sõnus  siis  ainult  kaasrõhk, 

Vanemates  ja  enam    rahvapärastes    laensõnades  on 

aga  aktsent  eesti  rchuseaduste  kohaselt  esimesele  silbile 

nihkunud,    millele    sagedasti    vokaali  pikenemine  kaasas 

käib : 

vaksal,  paradiis  (viimane  silp  küll  pikk,  kuid 
üksnes  kaasrõhuline),  kontsert,  diplom,  konve- 
rents, eksemplar,  oktoober,  kalender  (loe  kallen- 
därehk  kaaiendär);  proogram,  ookean,  aadress, 
aagent,  teemant,  leegion,  peetersell,  mootor  jne. 

Häälikute  vältusest  ehk  pikkusest. 

Eesti  keele  häälikute  artikuleerimise  vältus  võib 
väga  mitmesuguse  pikkusega  olla.  Pikkuse  eri  astmeid 
nimetatakse  väldeteks. 

Vokaalidel  eraldame  neli  pikkuse  tüüpust  ehk 
peaväldet:  lühikesed,  poolpikad,  pikad  ja  ülipikad. 
Lühikesed  on  kõik  ühekordselt  kirjutatud  vokaalid 
esimeses  silbis,  ja  teises  silbis  need,  mille  eelmine  silp 
on  tugevas  astmes,  näit.' 

vara,  petis,  uskuma;  vargus  (=  varr-gus), 
pettis  (=  pett-tis)  teda,  tooma,  uskuma  (=  uss- 

kuma),     palka.  (=  paik-ka). 
Poolpikad   on  peaasjalikult  ainult  teise  silbi  vo- 
kaalid ja  nimelt  need,  mille  eelmine    silp  on  ka  lühike, 
ehk^kui  pikk  *),  siis  nõrgas  astmes : 

vara,  petis,  usub ;  paigad,  kõigub,  ähvar- 
dab, toovad,  seened  jne. 


*)  Lühikeseks  silbiks  nimetatakse  lühikese  ehk  poolpika 
(seega  siis  ühekordselt  kirjutatud)  vokaaliga  silpi.  Pika  ehk  ülipika 
vokaali,  diftongi  või  kaashäälikuga  lõppevad  silbid  on  pikad. 

Pikad  ja  ülipikad  vokaalid  esinevad  eesti 
keeles  üksnes  esimeses  silbis  ja  neid  kirjutatakse  kahe 
tähega.     Pika  vokaaliga  on  sõnad : 

kaabib,    seened,    kiirustab,    söögid,  vää- 
natud,   lõõtsast,    kuuleb  jne.     Ülipikk  vokaal  esi- 
neb sõnades:    (palju)  seeni,    suur  kiirus,    vää- 
nama,   lõõts,    kuulis  jne. 
Kui  vokaalide  lühedust,  pcoltpikkust,  pikkust  ja  üli- 
pikkust    vastavalt    numbritega    1,    2,    3  ja  4  ära  tähen- 
dada,   siis    oleksid    eelolevate    sõnade    välted  järgmised : 

12  3       2  4       1 

vara,  toovad,  kuulis. 

Diftongitel  on  kaks    peaväldet : 

1.  Lühikesevältelised  diftongid  on  kõigis  nõrgaastme- 
listes sõnakujudes : 

seinad,  kaunis,  õiendab,  lõugas,  kiusata  jne.; 

2.  Pikavältelised  diftongid  esinevad  tugevaastmeliste 
sõnakujude  esimestes  silpides  ja  kõigis  järgsilpides: 

neid,  seinu,  kaunid,  ''ige,  kiusas;  surnuid, 
pihlakaid,  õigeid,  hobuseid. 

Konsonantide  välteid  tuleb  vaadelda  kahes  osas: 
1.  üksikkonsonantide  ja  2.  kaksik-  ehk  g]emi- 
naatko  ns  on  ant  ide  kohta.  Kaksikkonsonantide  hulka 
kuuluvad  eesti  keeles  ka  ühekordselt  kirjutatavad  k,  t, 
p  vokaalide  vahel  ehk  1,  r,  n,  m-i  ja  vokaali  vahel, 
näit.  sõnades : 

tukub,  matar,  kipitab  ; 

kõlkad,  nõrkema,  künkast,  kontide,  kurtis, 

lompi,  kärpis  jne  , 

sest  nad  tähendavad  ära  sannasuguseid  geminaat- 
konsonanta  kk,  pp,  tt  nagu  kaksiktähed  mm,  11,  rr 
vokaalide  vahel  ;  neil  on  esimene  osa  eelmise  silbi 
lõpu-  ja  teine  osa  järgneva  silbi   alghäälik. 

I.  Üksikkonsonandid  võivad  olla  kolmesugused  : 

a)  Lühikesed: 

kibe,  lagi,  mina,  reede,  vaha,  tasem, 
peab,  tcndid,  kurdab,  katkub  (z^kadgub), 
mälestama  jne. 

b)  Poolpikad: 

taat,  kook,  ruup,  paik,  karp,  kont,  võit- 
nud, kartnud,  puiklen,  kanep,  kurat,  pü- 
halik, olek  jne.  (Teaduslikus  transkriptsioonis  : 
paik,    kanep  jne.). 

c)  P  i  k  a  d  : 

matnud  (=matt-nud>,  tapsin,  vikla,  sukk' 
põll,  andma,   surnu,    uhke,    aitäh,    tund, 

kombed  jne.  (Teadusl.tr.:  tapsin,  suk,  uhke  jne). 
II.  Ka  kaksikkonsonandid    võivad    olla    kol- 
mes pikkuse  vältes. 

a)  Lühikesed: 

kallata,  tõmmanud,  kannab,  varras,  kas- 
sid,  võtan     (=:võt-tan),     ripub  jne. 

b)  P  0  0 1  p  i  k  a  d  : 

kõike,  võita  (võit-ta),  kaupade,  hõlpu  kur- 
ku, pumpab,  valetas,  karikad,  kanepi     jne. 

c)  Pikad: 

kukkedest,  võtta,    tappis,    kallan,    surra, 
kummisid,  panna,  (kaks)  kassi  jne. 

Kui  lühikest,  poopikka,  pikka  ja  ülipikka  (viimane 
üksnes  vokaalidel)  väldet  ära  tähendada  vastavalt  numb- 
ritega 1,  2,  3  ja  4,  siis  esineksid  meile  eelolevad  näi- 
tused  järgmiselt : 

1112111      llj,22112      13     1221121      1112211211 

kõledad,  kinnitama,  seenetanud,  kopikatega, 

14     111       113     112       1131       llA       1112111121 

suurus,  lõppema,  tõrv,  lukk,  sirp,  kurdid*)  jne. 


'')  Geminaat-sulghäälikud  on  jämedate  tähtedega  märgitud. 

Kaashäälikute  peenenemine  ehk  pala- 
talisatsioon. 


Neid  kaashäälikuid,    mille  artikuleerimisel  keel  üla- 
hambaid,    nende    igemeid    või    kõva    suulage    puudutab, 

seega  siis  t,  d,  n,  1,  r  ja 
S-i,  hääldatakse  eesti  kir- 
j  a  k  e  e  1  e  s  praeguse  ehk 
endise  IjaJ-i  eel,  esimese 
ja    teise    silbi   vahel  ning 
ühesilbiliste  sõnade  lõpul, 
keele  (külgede) laie- 
ma     puudutusega 
vastu     hambaid,    igemeid 
ja  kõva  suulage.    Puudu- 
tus   ulatab    nende  konso- 
nantide  harilikust   artiku- 
latsiooni   paigast    rohkem 
hammaste  poole,    s.    o.    1 
paigani.     Kuuldub    seega 
t,  n,  1-i  jne,  eel  nagu  nõrk 
'  häälik:     't.   'n,   '1  jne. 


Kujund   16. 
Palataliseeritud  t.  Vrd.  t  kuj.  13. 

Seda   foneetilist    nähtust    nimetatakse  kaashäälikute 
peenenemiseks  ehk  palatalisatsiooniks, 

A.     Kaashäälikud  vahendita  (praeguse  või   muistse) 
i  või    j  eel : 

t:  pott  (=  poitt),   potid,    ketid,    neid  potta 
(=poitta);  koot,    kootidest;    võttis;    pat- 
jadega 
d:    padi,    padjad,   sõdima,  tudiseb,  pood, 

vedima.    Pika  silbi  järele  sõna  sees  on  pala- 
talisatsioon pisut  nõrgem  :   koodid,   vöödiline, 
väädid,  paadiga. 
n:  kann,   kannid,   panite,  seni,  kuningas, 

(hüppas)    saani,  (palju)  saana  (=z  saanisid). 

tünnid  jne. 

I:  tuli,  kälimees,  kollitab,  veli,  kaljast, 
viljad,  tüli,  palju  toola  (=toolisid).  Nõr- 
gema peenendusega  on:  koolid,  (läks)  kooli, 
vaalima  jne. 

s:  käsi,  susiseb,  püsima,  toos,  paas,  klaa- 
sid, kesi,  (neid)  paasa  (=  paekiva),  kauss. 
kass,  kassid,  kosjast,  asju,  (puhastab) 
küüsi. 

Märkus  1.  Vahendita  i  või  j-i  eel  olev  r  ja 
sõnalõpuline  r  ei  peenene  mitte:  norima, 
veri,  kari,  suri,  ärist,  koorima,  veeriv ; 
karjane,  harjutab,  kurjus,  tõrjuma;  suur 
(laulu)  koor,  hiir  jne.  (Kuid  :  Särk,  kurn  jne.) 
Mõningad  murded  on  sellest  siiski  lahkumineval 
järjel. 

Märkus  2.  Vokaal  i  ja  pika  ning  ülipika  6  järele 
ei  peenene  t,  d,  n,  1,  S  nnitte  :  kriit,  VÜtls, 
keetis,  sitikas ;  pidime,  viidikas,  keedis ; 
inimene,  sinikas,  viini  (=  vünasid),  seeni, 
peenike,  kiil,  siilid,  seelik,  vili,  hiline; 
pisike,  tiisikus,  pesitseb,  leesikas  jne. 

Märkus  3.  -U-lõpuliste  diftongite  järele  ei  pee- 
nene d,  n,  1,  s  nnitte:  taudid,  kaunis,  aulid, 
kausid,  kaussisid,  tõusik  jne. 

•  Märkus  4.  Ka  e-tüveliste  nooniLnate  nimetava 
käände  lõpul  ei  peenene  n,  1  pika  vokaali  jä.ele 
harilikult  (s.  o.  suuremalt  osalt  murretes)  mitte 
(kuigi  seal  vanemal  ajal  i  järgnes)  :  SOOn,  JOOn, 
seen ;  tuul,  keel,  pool  (om.  poole)  jne. 

B.     Kaashäälikute      ühtumites     peeneneb     i  ja    j-i     eel 
ainult  eelmine  konsonant: 

pats,  patsid,  kont,  kondid,  (neid)  konta; 
töntsid,  puntjas,  kalk,  külg,  kalgid,  valkjas, 
haldjas,  seltsid  ;  kurg,  sõrm,  kork,  part, 
pardid  ;  kast,  kastid,  põsk,  kask,  (neid) 
kaski,   (püssi)   laskja,  astjad. 

Märkus  1.  Konson.  1  võib  peeneneda  ka  ä-tüve- 
listes  sõnades  g  eel,  nimelt  teiste  j-häälikuliste 
sõnakujude  mõjul:  nälg,  (jäi)  nälga  (sest  et: 
näljane),  selg  (sest  et :  seljast,  neid  selgi), 
mõõda  selga  jne.  Konsonant  r  ei  peenene  aga 
seesugusel  korral  mitte:    mäng,    härg,    pärg. 

Märkus  2»  Lastekeeles  ja  meelitussonades  võivad 
kaashäälikud  peeneneda  ka  ilma  i,  j-i  mõjuta: 
tuduma,  kulu,  utukene,  tillukene,  (hobuse) 
kronu,  poisu  jne. 

Märkus  3.  Mõningates  murretes  peenenevad  ka 
m,  g,  k,  h,  p. 

